|  |  |
| --- | --- |
| Studienævnsmøde d. 14. august 2012  Til stede:  Anne Mette Mørcke, Mogens Andreasen, Per Höllsberg, Torsten Lauritzen, Nina Bjerre Andersen, Lise Haubjerg Nielsen, David Reiss Axelsen, Sidsel Støy, Kim Nielsen og Henrik Hansen  Fraværende: Kristian Stengaard-Pedersen, Torben Bæk Hansen  Endvidere var mødt studievejleder Nis Brix Lauridsen | Referat |

# Godkendelse af dagsorden Godkendt

# Godkendelse af referat fra mødet d. 19. juni 2012 Referat godkendt med rettelser.

# Dispensationssager

Der blev orienteret om de sager, der var afgjort siden sidste møde.

På mødet blev følgende besluttet:

Afslag på ansøgning om fornyet studiestart, da der ikke fandtes usædvanlige forhold.

Dispensation til fornyet studiestart begrundet i sygdom og familiære forhold.

Dispensation til 5. prøveforsøg i makro 2 samt yderligere ½ års udsættelse af beståelseskrav for 1. årsprøven begrundet i sygdom.

Dispensation til yderligere ½ års udsættelse af beståelseskravet for 1. årsprøven begrundet i behandlingskrævende depression og familiære forhold.

3 x tidsbegrænsede dispensationer til at påbegynde 3. semester med et hængende fag fra 2. semester.  
Afslag på ansøgning om et 4. prøveforsøg i biokemi, da der ikke fandtes usædvanlige forhold.

Dispensation til yderligere ½ års udsættelse af den samlede beståelsesfrist for bacheloruddannelsen begrundet i langt sygdomsforløb samt familiære forhold.

# Godkendelse af kursusbeskrivelser for professionsspor 2 og 3

Hensigten med professionssporet er, at det skal være en rød tråd gennem alle 6 semestre. Derudover skal hvert enkelt kursus i professionssporet hænge sammen med det pågældende semesters hovedkursus og således underbygge tilegnelsen af de relevante kompetencer. Der vil derfor være en variation i opbygning og struktur i professionssporets kurser.

Studieleder understregede, at professionssporet er et område, hvor vi udvikler noget nyt som ikke er prøvet før – det er work in progress, og det skal derfor evalueres og justeres løbende i studienævnet.

Med hensyn til udprøvning af professionssporene, så håber vi at få skabt den holdning blandt de studerende, at professionssporene bidrager med vigtige kompetencer. For at undgå en nedprioritering i de studerendes indsats, skal vi have gjort det klart, at deltagelseskrav håndhæves og at besvarelserne i portfolien rent faktisk kigges igennem og afvises ved ringe kvalitet.

Kursusbeskrivelser for hhv. professionsspor 2 og 3 godkendes med få rettelser.

# Godkendelse af pensum hjerte-lunge-kar

Afsnittet ”Lærebøger” er for svært at forstå, og det bør reformuleres og forenkles. Det skal fremgå helt klart, hvad der er pensum og hvad der (formodentligt, som studienævnet fortolker denne version) er forslag til supplerende litteratur. Der udtrykkes konkret undren over, at en kandidatstuderende ud fra udkastet til pensum på HLK skal læse en lærebog i hhv. thorax- og karkirurgi. Det må være et forslag til supplerende litteratur på området. Sygdomslisterne får stor ros.

Pensum godkendes med ovenstående bemærkninger. En mere læsevenlig version af pensum skal fremsendes til studienævnet til orientering.

# Genbehandling og godkendelse af notat om antal undervisningstimer på BA ny ordning Godkendt med bemærkninger. I afsnittet om studiemiljøundersøgelsen konkretiseres, hvor mange de 7% er en procentdel af. Derudover slettes skemaerne for ikke at fastlåse undervisningsplanlægningen i de enkelte uger.

# Diskussion af anatomi-rapporten

Der er enighed i studienævnet om, at der er tale om en god og ganske grundig rapport, der dog mangler konkrete anbefalinger. Holdningen i studienævnet er, at det virker som om, man vil for mange ting på en gang. På næste studienævnsmøde d. 11. september prioriteres derfor to punkter, som vi ønsker at arbejde videre med.  
I denne indledende diskussion blev det foreslået, at målbeskrivelsen reformuleres. Der kunne arbejdes med en bedre alignment mellem mål, undervisning og prøver. Studienævnet kunne nedsætte et pensum-prøve-udvalg. Det kunne også undersøges, om der findes nogle internationale modeller man vil kunne læne sig op ad.

Punktet sættes på igen på næste møde med henblik på en prioritering.

# Udkast til standardforretningsorden for studienævn på AU Godkendt uden bemærkninger

# Eventuelt

Studienævnsformand Anne Mette Mørcke

Uddannelsesrådgiver Karoline Engsig-Karup